
ПРЕПОРЪКИ ЗА БЕЗОПАСНО ПОВЕДЕНИЕ НА УЧЕНИЦИТЕ ПРИ ЗИМНИ УСЛОВИЯ

ПРЕПОРЪКА 1. НЕ ИЗБЪРЗВАЙТЕ ДА ПРЕСЕЧЕТЕ ПЛАТНОТО!
· По възможност пресечете платното там, където е осветено. 
· Ако няма осветление, и в същия момент виждате фарове на приближаващ автомобил, 
ИЗЧАКАЙТЕ ГО ДА ПРЕМИНЕ и тогава пресечете.

ПРЕПОРЪКА 2. ПАЗЕТЕ СЕ ОТ ЗАСТИГАЩИ ВИ АВТОМОБИЛИ! СЛОЖЕТЕ СВЕТЛООТРАЗИТЕЛНА ЖИЛЕТКА!
· Приближава ли автомобил – НЕЗАБАВНО ИЗЛЕЗТЕ ИЗВЪН ОЧЕРТАНИЯТА НА ПЛАТНОТО –
 на банкета и дори по-далече! 
· В тъмната част от денонощието носете светлоотразителни жилетки!

ПРЕПОРЪКА 3. НЕ СЕ ОПИТВАЙТЕ ДА СПИРАТЕ АВТОМОБИЛИ “НА АВТОСТОП”!

ПРЕПОРЪКА 4. ОБОЗНАЧЕТЕ СЕ, ЗА ДА БЪДЕТЕ ВИДИМ ПО-ОТДАЛЕЧЕ!
· Важно за Вашата безопасност дрехите да са с вградени светлоотразителни елементи. 
· При липса на светлоотразителна жилетка, по възможност, облечете светла връхна дреха. 
· Велосипедистите са длъжни при движение по тъмно да носят светлоотразителни жилетки.

ПРЕПОРЪКА 5. БЪДЕТЕ ПРЕДПАЗЛИВИ НА ХЛЪЗГАВА НАСТИЛКА!
· Не избързвайте и не започвайте припряно пресичане на заснежено или заледено пътно платно, дори да ви се струва, че приближаващият автомобил се движи твърде бавно. 
· В стремежа си да бързате МОЖЕТЕ ДА СЕ ПОДХЛЪЗНЕТЕ И ПАДНЕТЕ ПРЕД АВТОМОБИЛА. 

ПРЕПОРЪКА 6. НЕ БЪДЕТЕ ПРИПРЯНИ НА АВТОБУСНАТА СПИРКА!
· Не се втурвайте към автобуса преди да е спрял. 
· Блъскайки се с останалите хора, може да се подхлъзнете и да попаднете под колелата на спиращия автобус. 
· Не догонвайте  потеглящ автобус и не правете опити за качване в последния момент. 
· Изчакайте автобусът да потегли и тогава потърсете мястото за правилно пресичане, при добра видимост в двете посоки.

ПРЕПОРЪКА 7. ОСИГУРЕТЕ СИ ДОБЪР ОБЗОР И ВЪЗПРИЕМАНЕ НА ШУМА ПРИ СНЕГОВАЛЕЖ!
· Бъдете нащрек и по възможност си осигурете максимално добро възприемане на шумовете от превозните средства.

ПРЕПОРЪКА 8. ПРИ ОБИЛЕН СНЕГОВАЛЕЖ И ПРИБЛИЖАВАЩ АВТОМОБИЛ ИЗЛЕЗТЕ ИЗВЪН ПЛАТНОТО!
· Напуснете платното или изчистената ивица от него до отминаването на приближаващ отпред или отзад автомобил. 

ПРЕПОРЪКА 9. НЕ СЕ ПЪРЗАЛЯЙТЕ ПО ПЪТНОТО ПЛАТНО!

